Vreugde is ernstige hemelse sake!
U het lief wat reg is en U haat wat verkeerd is. Daarom het, o God,
u God U met jubelende vreugde tot koning gesalf – ver verhewe bo
almal saam met U. Hebreërs 1:9
“Joy is the serious business of heaven.” So skryf C.S. Lewis. Tereg ook, want Jesus word in Hebreërs 1:9 aan ons bekend gestel as die Een wat met vreugde gesalf is. Hy is ons nuwe hoëpriester. Hy het met sy eie lyf betaal om ons Syne te maak. Al ons sondes en foute het Hy eiehandig op sy skouers getel daar aan die kruis. Nou hoef ons niks meer af te betaal teen ons hemelse skuld-rekening nie. Dit is opbetaal, want ons glo in Hom. Boonop het Jesus vir ons ’n permanente hemelse blyplek by Hom ingerig. Die beste eiendom in die ganse heelal wag op ons.
Jesus is deurdrenk met vreugde. Hy het te veel blydskap om ooit self op te gebruik. Daarom gee Hy sy blydskap gedurig weg aan ons. Orals waar Jesus aanwesig is, bring Hy sy vreug de saam as hemelse geskenk, gratis en verniet. Vreugde is deel van Jesus se erfporsie aan ons almal as God se nuwe familie hier op aarde
You're reviewing: Blydskap Wat Bly (Hardeband)